Hoolekogu koosolek

12.03.2024 Puhjas

Hoolekogu koosolek algas kell 18.00

Protokoll nr. 2

Osavõtjad : Leelo Suidt, Märt Reinbusch, Maris Toomesalu, Kristina Ermel, Karolin Palk, Kersti Palm, Päivi Märjamaa, Kairi Nael

Puudusid: Kati Lemberg ja Andrus Mäll

Päevakorra teemad:

1. Lasteaia info

2.Kodukorra muudatuste kinnitamine

3.Esmane ülevaade uute rühmade komplekteerimisest

4. Jooksvad küsimused

Hoolekogu esimees alustab koosolekuga.

Leelo Suidt informeeris hoolekogu viimastest sündmustest Puhja lasteaias:

I

1. Informeeris hoolekogu õppejuhi lahkumisest lasteaiast.
2. Õppejuhi kohutused on ära jagatud Leelo Suidti ja Kairi Naela vahel. Uut õppejuhti hakatakse otsima maikuus või juunis.
3. 5.03 toimus Puhja lasteaia 45 aasta juubel. Saime selleks puhuks kätte lasteaia maskoti, milleks on rühmade lillede temaatikaga keep(hetkel veel paranduses). Lasteaia sünnipäeval oli juba nähtaval.
4. 12.03 toimus tuleohutuskoolitus.
5. 14.03 toimub emakeelepäeva tähistamine.
6. Esmaabikoolitus tellitakse lasteaeda sisse ja see toimub juunis 2024.

II Kodukord

Lasteaia **kodukord**a viiakse sisse kohatasu muudatus ja toiduraha muudatus.

* Märt Reinbusch tegi ettepanku muuta kodukorras lasteaiatasu (peatükk 2) punkt 5 sõnastus keelepärasemaks.
* Arutati kodukorras kajastatud kellaaegade üle ( puudumistest teavitamine). Otsustati, et kui laps ootamatult puudub, siis vanem teavitab võimalusel hiljemalt kella üheksaks. Lapse haigestumise korral on võimalus vanemal teavitada kuni kella kolmeni (toidukulu arvestus).
* Direktor tõi välja, et järjest rohkem on olukordi, kus lapsed tuuakse enne kella 7 lasteaeda. Arutelus arvati, et lapsest lähtuvalt ei tohiks seda esineda. Seda on direktor õpetajatele ka üle rääkinud.
* Parandada kodukorras ära lastekaitse töötaja nimetus uue nimetuse järgi, kui vastav muudatus on valla poolt sisse viidud.

III Rühmade komplekteerimine uueks õppeaastaks

Direktor andis ülevaate laste arvust, kes on lasteaia järjekorras 2024-2025 õppeaastal. Kohta ootab 35 last.

Vald ootab ka otsuste põhjalikumat selgitust ja arvab, et vajadusel tuleb luua ka liitrühmad, et lahendada lasteaia järjekorra probleem.

Direktori argumendid rühmade suurendamiseks on:

1. Laste kohal käidavust 2022 septembrist kuni tänaseni. Keskeltläbi on see 50-65 % vahel.
2. Kogukonnana kokkuhoidmine ja toetamine
3. Majas 3 abiõpetajat, kes saavad järgmisel aastal enam panustada rühmades (töötajad lõpetavad õpinguid), kus kohal kas palju lapsi või mingi planeeritud õppetöö vajab abikäsi.

Kohtade probleemiks mõned lasteaia kohti kinni hoidvad pered.(5 peret) lapsed kohal ei käi.

Hoolekogu hääletas ühehäälselt rühmade koha arvu suurendamise poolt järgmiselt:

1. Kuldnupp 16 last - sõim
2. Rukkisinine 22 last
3. Õnnelill 22 last
4. Piibeleht (sobitusrühm) 19 last
5. Meelespea 22 last
6. Kuldvõti 24

Kui tekib vajadus laste arvu rühmades muuta, siis nõustus hoolekogu seda uuesti arutama.

Arutati Meelespea rühma nelja 2025 koolimineva lapse liigutamist Kuldvõtme rühma vajadusel. Kui vaja, siis ühevanused lapsed liiguvad kõik koos.

IV Muud küsimused

Kristiina Ermel uuris, kas konteinerrühma plaan on veel olemas ja miks see esimene kord ei õnnestunud.

Leelo vastas, et kahjuks ostus projekt liiga kalliks.

Märt Reinbusch uuris kaugel on energiaauditi tulemused. Dokumendid on valda esitatud, aga Leelol puudub vallapoolne tagasiside. Hoolekogu liikmed kinnitasid, et ka nemad pole tagasisidet saanud. Leelo lubas ise uurida kaugel asjad on. Ühehäälselt leiti, et selline suhtumine valla poolt on halb. Samuti uuritakse, kes tegeleb Elva vallas projektidega ja edastatakse kogu info ka temale.

Leelo tutvustas uuest korras võlgnikega tegelemisel. Keskmiselt ulatub lapsevanemate arvete võlg 5000-6000 euro vahele.

Uue korra järgi peab direktor esimesena ise kõigi võlgnikega ühendust võtma ja siis esitama vallale nimekirja, kellega peaks vald tegelema ehk informeerib valda, mis tulemuseni jõuti võlgnikega suhtlemises.

Märt Reinbusch palus eemaldada Elva valla kodulehelt vale „Hoolekogu moodustamise määruse seletuskiri“.

Mart Reinbusch palus uurida kas on võimlaik nädala menüü lisada ELIIS-I.

Hoolekogu koosolek lõppes kell 19.20

Protokollis – K. Nael